Document ID: /roh_data/filtered/Billingualer_Corpus_interleaved-de-rm.jsonl.gz/888

This is a text translated from German to Rumantsch Grischun.
Das kantonale Raumplanungsgesetz kommt ins Parlament

Die Regierung hat die Botschaft zur Revision des kantonalen Raumplanungsgesetzes (KRG) zu Handen des Grossen Rates verabschiedet. Das Parlament wird in der August-Session 2004 darüber beraten.

Ein wichtiger Schwerpunkt der Revision bilden Massnahmen zur Vereinfachung und Beschleunigung der raumplanerischen Verfahren. Diese werden seit geraumer Zeit von verschiedener Seite als zu lange, schwerfällig und teuer kritisiert. In diesem Bereich besteht besonderer Reformdruck. Die vorgeschlagene Revision stellt einen Beitrag dar, um bei den Verfahren spürbare und für den Wirtschafts- und Tourismusstandort Graubünden willkommene Verbesserungen herbeiführen zu können. Im Vordergrund stehen Regelungen für eine zweckmässige Verfahrenskoordination, eine Verkürzung der Durchlaufzeiten beim kantonalen Verfahren für Bauten und Anlagen ausserhalb der Bauzonen sowie gesamtkantonal vereinheitlichte Vorschriften über die Verfahren wie z.B. das Baubewilligungs-, Quartierplan- oder Perimeterverfahren. Ergänzt werden die gesetzlichen Verfahrensmassnahmen durch organisatorische Optimierungen innerhalb der Verwaltung.

Auffrischung des 30 Jahre alten Gesetzes

Ein weiterer Schwerpunkt der Vorlage bilden Flexibilisierungen bei den Planungsinstrumenten. Diese werden so ausgestaltet, dass auf die immer rascher wandelnden volkswirtschaftlichen Bedürfnisse zeitgerecht reagiert werden kann, ohne die Errungenschaften zu Gunsten von Natur und Umwelt preisgeben zu müssen. Aus den zahlreichen weiteren Neuerungen hervorzuheben sind ferner die Reformen zur Förderung einer guten Siedlungsgestaltung, Regelungen zur Umsetzung der neuen Bundesnormen über das behindertengerechte Bauen sowie die Schaffung einer klareren Zuständigkeitsordnung für die Ahndung illegaler Bautätigkeiten ausserhalb der Bauzonen. Gleichzeitig wurde die Gelegenheit ergriffen, das geltende Gesetz, das in den Grundzügen auf das Jahr 1973 zurück geht und somit schon über 30 Jahre alt ist, einer überfälligen Auffrischung, Aktualisierung und Entrümpelung zu unterziehen und die alten Bestimmungen an das zwischenzeitlich geänderte übergeordnete Recht anzupassen.

Mit diesen Zielen und Schwerpunkten ist die Vorlage in der breiten Vernehmlassung vom vergangenen Herbst gut angekommen. Die Neuerungen blieben weit gehend unbestritten.

Gremium: Regierung

Quelle: dt Departement des Innern und der Volkswirtschaft

Data: 18.05.2004

La lescha davart la planisaziun dal territori per il chantun Grischun vegn davant il parlament

La regenza ha deliberà la missiva tar la revisiun da la lescha davart la planisaziun dal territori per il chantun Grischun (LPTGR) per mauns dal cussegl grond. Il parlament vegn a tractar quella en la sessiun d'avust 2004.

Gronda prioritad en la revisiun han las mesiras per simplifitgar ed accelerar las proceduras da la planisaziun dal territori. Differentas varts crititgeschan questas proceduras gia dapi ditg sco memia lungas, plaunas e charas. Quest sectur è exponì al squitsch d'al refurmar. La revisiun proponida gida a meglierar considerablamain las proceduras; quai è in fatg ch'è fitg bainvegnì per il Grischun sco lieu economic e da turissem. En il center stattan regulaziuns per coordinar adequatamain las proceduras, per reducir il temp da passadi tras las instanzas tar proceduras chantunalas per edifizis e stabiliments ordaifer la zona da construcziun sco er prescripziuns unifitgadas en l'entir chantun per las proceduras sco p.ex. la procedura per la permissiun da construcziun, la procedura per il plan da quartier u la procedura da perimeter. Cumplettadas vegnan las mesiras legalas da procedura cun optimar l'organisaziun entaifer l'administraziun.

In rinfrestgament da la lescha ch'è 30 onns veglia

In'ulteriura prioritad dal project èn las flexibilisaziuns tar ils instruments da planisaziun. Quels vegnan concepids uschia, ch'ins po reagir a temp sin ils basegns da l'economia publica che sa midan adina pli spert, e quai senza stuair desister dal progress succedì en favur da la natira e da l'ambient. Da las numerusas ulteriuras novaziuns ston ins accentuar plinavant las refurmas per promover ina buna concepziun dals abitadis, las regulaziuns per realisar las novas normas federalas davart il construir tenor ils basegns da persunas cun impediments sco er la creaziun d'in cler urden da cumpetenzas per chastiar activitads illegalas da bajegiar ordaifer la zona da construcziun. A medem temp han ins profità da l'occasiun per suttametter la lescha vertenta, che deriva en general da l'onn 1973 e ch'è pia gia passa 30 onns veglia, ad in rinfrestgament retardà, ad in'actualisaziun ed ad in sgumbrament e d'adattar las disposiziuns anteriuras al dretg surordinà ch'è sa midà en il fratemp.

Cun questas finamiras e prioritads ha il project chattà buna accoglientscha en la vasta consultaziun da l'atun passà. Las novaziuns restan per gronda part incontestadas.

Gremi: regenza

Funtauna: rg departament da l'intern e da l'economia publica

Data: 18.05.2004